Document ID: /roh_data/filtered/fineweb-2-filterrobots_roh.jsonl.gz/60087

La regenza metta a disposiziun a l’uniun Pro Castellis ina contribuziun chantunala da maximal 219'750 francs. La fortezza istorica è in impurtant monument architectonic per la regiun ch'è vegnì construì tranter 1938 e 1942 en duas etappas.
Elavurà project consistent
Suenter che la Pro Castellis ha surpiglià la fortezza è vegnì constatà plirs donns. Per evitar ulteriurs donns èn gia vegnidas prendidas in pèr mesiras d'urgenza. Grazia al temp ch'è vegnì gudagnà uschia ha pudì vegnir elavurà in project consistent per segirar la fortezza ch'è ussa avant maun, hai num en la communicaziun da la regenza. Ils custs totals per la sanaziun importan var 1,1 milliuns francs.